বেদ
বেদ (; সংস্কৃত: "", "জ্ঞান") হল প্রাচীন ভারতে লিপিবদ্ধ তত্ত্বজ্ঞান-সংক্রান্ত একাধিক গ্রন্থের একটি বৃহৎ সংকলন। বৈদিক সংস্কৃত ভাষায় রচিত বেদই সংস্কৃত সাহিত্যের প্রাচীনতম নিদর্শন এবং সনাতনধর্মের সর্বপ্রাচীন পবিত্র ধর্মগ্রন্থ। সনাতনরা বেদকে "অপৌরুষেয়" ("পুরুষ" দ্বারা কৃত নয়, অলৌকিক) এবং "নৈর্বক্তিক ও রচয়িতা-শূন্য" (যা নিরাকার নির্গুণ ঈশ্বর-সম্বন্ধীয় এবং যার কোনও রচয়িতা নেই) মনে করেন।
গণপত্যথর্বশীর্ষ
গণপত্যথর্বশীর্ষ (, ) হল একটি হিন্দু ধর্মগ্রন্থ। এটি একটি গৌণ উপনিষদ্‌। এই উপনিষদ্‌টি অপেক্ষাকৃত পরবর্তীকালে রচিত হয়। এতে হিন্দু দেবতা গণেশকে সর্বোচ্চ ঈশ্বর বা ব্রহ্মের সমতুল্য বলা হয়েছে। এই গ্রন্থটি অথর্ববেদের সঙ্গে যুক্ত। এটিকে গণপতি অথর্বশীর্ষ বা গণপতি উপনিষদ্‌ নামেও অভিহিত করা হয়।